TRUBB วิ่งแรง 8% ลุ้นผลงาน Q3 โต-ปัจจัยบวกบ.ลูก “เวิลด์เฟล็กซ์” เข้าตลาดปีหน้า
TRUBB วิ่งแรง 8% ลุ้นผลงาน Q3 โต-ปัจจัยบวกบ.ลูก "เวิลด์เฟล็กซ์" เข้าตลาดปีหน้า
TRUBB วิ่งแรง 8% ลุ้นผลงาน Q3 โต-ปัจจัยบวกบ.ลูก "เวิลด์เฟล็กซ์" เข้าตลาดปีหน้า
8 ก.ย. 2563

ผู้สื่อข่าวรายงานว่า ราคาหุ้น บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB ล่าสุด ณ เวลา 10.21 น. อยู่ที่ระดับ 2 บาท ปรับตัวขึ้น 0.14 บาท หรือ 7.53% ด้วยมูลค่าการซื้อขาย 71.90 ล้านบาท
ทั้งนี้ นายวรเทพ วงศาสุทธิกุล ประธานกรรมการบริษัทและประธานกรรมการบริหาร บมจ.ไทยรับเบอร์ลาเท็คซ์กรุ๊ป (TRUBB) เปิดเผยผ่านสื่อสิ่งพิมพ์คาดว่า ผลประกอบการไตรมาส 3/63 น่าจะดีกว่าไตรมาส 2/63 โดยที่ผ่านมาพบว่าปริมาณความต้องการน้ำยางข้นที่นำไปใช้เป็นวัตถุดิบในการผลิตถุงมือยาง มีการเติบโตมาก ตามความต้องการของถุงมือยางที่มีจำนวนมาก จากการแพร่ระบาดของไวรัสโควิด-19 โดยสัดส่วนรายได้จากน้ำยางข้นคิดเป็น 40% ของรายได้รวม
ขณะเดียวกัน บริษัทมีแผนที่จะนำบริษัท เวิลด์เฟล็กซ์ จำกัด (มหาชน) ซึ่งเป็นบริษัทย่อยเข้าจดทะเบียนในตลาดหลักทรัพย์ ซึ่งเป็นบริษัทที่ประกอบธุรกิจเส้นด้ายยางยืด ที่ใช้กับหน้ากาก ซึ่งผลประกอบการของเวิลด์เฟล็กซ์ อยู่ในระดับที่ดี จึงคาดว่าจะนำหุ้นเข้าจดทะเบียนได้ภายในปีหน้า ซึ่งได้แต่งตั้งบริษัทที่ปรึกษาทางการเงินเรียบร้อยแล้ว